**Функция графиктерін тұрғызу**

MS Excel программасының тағы бір мүмкіндігімен танысқанда оны іс жүзінде де пайдалана отырып,  мүмкіндігінше өзімізге түсінікті дәрежеде ұғынуға тырысып көрейік. Бұл сабақтың ерекшелігі – өткен сабақтарда меңгерген білімдерімізді қолдана отырып, өз өмірімізге, күнделікті тіршілігімізге қатысы бар дүниелерді қолданайық. Ол үшін осы сабақ барысында өз ойларымызды, пікірлерімізді, өмір сүру дағдыларымызды ешкімнен қысылмай емін-еркін айтып көрейік. Уақыттан қысылмайық, бұл жұмысымыздың, талдауымыздың келесі сабақтарда әлі жалғасы болады. Бір-бірлерімізбен пікір алысып, талдап та отырайық.

Диаграмма – мәліметтерді көрнекі түрде кескіндеп көрсетудің өте бір әдемі түрі. Мәліметтер кесте түрінде берілгенде оларды салыстыру, талдау оңай шаруа емес. Ал диаграмма өзіміз математика мен сызудан білетініміздей көптеген нәтижелерді бірден аңдап, тіпті сандық мөлшерлеріне қарамай-ақ ненің не екендігін түсінуімізге мүмкіндік береді.

Диаграмма туралы түсінікті болғаннан кейін енді біз бір күнге тамаққа жұмсаған шығынымызды есептейік.

**Жанұяның  бір күндік шығыны**

|  |  |  |  |  |  |  |  |
| --- | --- | --- | --- | --- | --- | --- | --- |
|  | **Атауы** | **Мөлшері** | **Өлшем бірлігі** | **Бағасы** | **Суммасы** | **1 аптада** | **1 айда** |
| 1 | нан | 0,3 | кг |  |  |  |  |
| 2 | секер | 0,05 | кг |  |  |  |  |
| 3 | май | 0,03 | кг |  |  |  |  |
| 4 | ет | 0,2 | кг |  |  |  |  |
| 5 | сүт | 0,5 | л |  |  |  |  |
| Барлығы |  |  |  |  |  |  |  |

Түсінікті болу үшін диаграмманы құру жолдарын рет-ретімен қарастырып, олардың типтерімен де танысып өтейік. Сендер маған «**Microsoft Exсel көмегімен диаграмманы құру алгоритімі»**конспект арқылы көмектесіп отырыңдар.

1) Кестені толтыру

2) Диаграмманы құру үшін ұяшықтар аймағын белгілейміз.

2) **Диаграмма шебері** батырмасын табу  немесе Қою (**Вставка) —> Диаграмма**

Диаграмма шеберінің жұмысы төрт қадамнан тұрады, батырманы шерткеннен кейін оның бірінші қадамы экранға шығады:

 3) **Стандартты** ішкі бетіндегі **Тип** өрісінен қажетті диаграмма типін, ал **Вид**(түр) өрісінен түрін таңдаймыз және оны Нәтижені көру (**Просмотр результата**) батырмасы басулы күйде қарауға болады.

4) Диаграмма құрудың екінші қадамы – мәліметтер аралығын енгізу. Біздің мысалымызда мәліметтерді таңдау әрекеті оларды белгілеу арқылы орындалған еді.

5) Диаграмма шеберінің үшінші қадамында оған түрлі түсініктемелер (легенда) енгізіп, осьтерді белгілеуге, диаграмманың тақырыбын жазуға, мәліметтерді диаграммада көрсетіп жазып қоюға, т.б. әрекеттер орындауға болады.

Егер диаграмма дұрыс құрылған болса, оның қандай мақсатқа арналғанын анықтау оңай болады. Ол үшін оған берілген, енгізілген мәліметтер анық әрі түсінікті болуы керек.

6) Диаграмманың орналасуын таңдау үшін төртінші қадамды пайдаланамыз. Диаграмманы орналастырудың екі мүмкіндігі бар: біріншісі – жеке бетке орналастыру, екіншісі – кесте тұрған бетке қатар орналастыру.

Диаграмма құру барысында Кері (<Назад) батырмасы арқылы шегініс жасап, реттеп отыруға мүмкіндік бар, немесе Әрі қарай (>Далее), соңынан Дайын (Готово) батырмасын басу арқылы жасап отырған диаграммамызды аламыз.

7) Құрған диаграмманы формула ретінде қарауға болады. Егер кестеге өзгертулерді енгізетін болсақ, онда диаграмма өзгереді. Дайын диаграмма таңдауға және өзгертуге болатын бірнеше элементтерден тұрады. Таңдалған элемент маркерлермен белгіленеді.

8) Маркердің үстінен тышқанның оң жақ батырмасын басып, контексті меню арқылы **Формат командасын таңдап, диаграммаға**көптеген өзгерістер енгізуге, әрлеуге болады

**2 Мысал:**

0,5 қадаммен [- 3 ; 3] аралығындағы  y1= x 2 и y2= x 3 функцияның графигін тұрғызу

Тапсырманы орындау алгоритімі:

1. Кестені толтырамыз
2. Кестені белгілеп, диаграмманың Точечная типін таңдаймыз
3. Точечная диаграммасының керекті форматын таңдаймыз.
4. Макетте диаграмманың атын көрсету

|  |
| --- |
|  |
|  |  |